Náttúruverndarstefna í Leifshúsum á Norðurlandi
2025-04-02 17:00 - 18:30 UTC
Landvernd fer í hringferð um Ísland í næstu viku og heimsækir náttúruverndarfélög og kynnir sér náttúru, landsvæði, framkvæmdasvæði og skógrækt með leiðsögn heimafólks á hverjum stað.
Náttúruverndarfólk sem vill slást í hópinn, eða hefur mikilvæga sögu að segja getur haft samband við Landvernd á leið um landið, í netfangið bjorgeva@landvernd.is og þorgerður@landvernd.is.
Fyrsta stopp.
Samtök um náttúruvernd á Norðurlandi, (SUNN) og Landvernd boða til félagsfundar um stefnumótun í náttúruvernd.

Fundurinn hefst klukkan 18.00 og lýkur klukkan 19.30.
Dagskrá:
Kynning Sunn, Rakel Hinriksdóttir, formaður.
Kynning Landvernd, Þorgerður María Þorbjarnardóttir, formaður.
Stefnumótun og strengir samstilltir um umhverfis, loftslags og náttúruvernd.
Öll velkomin.

Drög að nýrri stefnu Landverndar kynnt á Egilsstöðum
2025-04-03 17:00 - 18:30
Þorbjörg María Þorbjarnardóttir, formaður Landverndar og Björg Eva Erlendsdóttir, framkvæmdastjóri Landverndar, kynna drög að nýrri stefnu Landverndar.

Félagar í Landvernd hafa tækifæri til að koma með athugasemdir við drögin.

Sjáumst í Tehúsinu, Egilsstöðum, 3. apríl milli 17:00 og 18:30.

Málþing um áhrif vindorkuvera á náttúru
2025-04-03 19:00 - 21:00
Náttúruverndarsamtök Austurlands og Landvernd bjóða til málþings um áhrif virkjunar vindorku á náttúru. Markmið fundarins er að fræðast um þau áhrif sem þessi aðferð til orkuöflunar kemur til með hafa á íslenska náttúru. Sérfræðingar á mismunandi sviðum munu flytja erindi og setjast í lok fundar í pallborð þar sem tekið verður við spurningum úr sal.
Fundurinn verður haldinn í Sláturhúsinu á Egilsstöðum og mun formaður umhverfis- og skipulagsráðs Múlaþings einnig veita upplýsingar um það sem sveitarfélagið hefur verið að vinna að í tengslum við vindorkumöguleika og nýtt aðalskipulag.
Öllum er boðið að koma og fræðast með okkur. Boðið verður upp á léttar veitingar.

Dagskrá:19:00 Setning fundar19:05 Þorvarður Árnason: Vindorkuvæðing Íslands – áhrif á landslag og víðerni19:20 Vigdís Freyja Helmutsdóttir: Áhrif vindorkuvera á búfénað og gróðurfar19:35 Jóhann Óli Hilmarsson: Fuglar og vindmyllur, rannsóknir og áhrif19:50 Stutt kaffihlé20:00 Andrés Skúlason: Áhrif á umhverfi og samfélag20:15 Jónína Brynjólfsdóttir: Vindorkunýting á forsendu sveitarstjórna20:30 Pallborðsumræður21:00 Fundi slitið
Fundinum verður streymt en aðeins fólki í sal býðst að bera fram spurningar
Hlekkur á streymi
Ljósmynd: Skarphéðinn G. Þórisson. Snæfell.

Fræðsluganga um Ögmundarhraun
2025-04-15 17:00 - 19:00 | Ögmundarhraun, Suðustrandarvegur, Iceland
Náttúruverndarsamtök Suðvesturlands og Landvernd bjóða í fræðslugöngu um Ögmundarhraun þar sem við fræðumst um hnignun lands og landgræðslu. Hver er staða minjaverndar vegna landeyðingar og eldgosa?

Mæting er klukkan 17:00 við jaðar Ögmundahrauns austan megin á bílastæði sunnan við Suðurstrandaveg. Gert er ráð fyrir 2 klst göngu

Heimildamyndin Ocean með David Attenborough
2025-05-08
“Hafið er lífbúnaður plánetunnar okkar og helsti bandamaður okkar í baráttunni gegn hamfarahlýnun. Samt er það á krossgötum, við erum að sjúga lífið úr hafinu.“
Sir David Attenborough hefur tileinkað stóran part ævi sinnar til umhverfsimála og fræðslu um lífríki jarðar. Heimildamyndin Ocean, eða Hafið með David Attenborough, verður sýnd í kvikmyndahúsum um allan heim 8. maí næstkomandi, á 99 ára afmæli Attenborough.
Hafið verður sýnd þrisvar sinnum í Smárabíói fyrir almenna gesti en 9. maí verður sérstök Íslandsfrumsýning á vegum Icelandic Wildlife Fund, Landverndar, Náttúruverndarsamtök, Hvalavinir-Stop whaling in Iceland og NASF. Toby Nowlan, leikstjóri myndarinnar, verður viðstaddur og ávarpar gesti

Sáningarvaka í Alviðru
2025-05-10 14:00 - 16:00 | Alviðra
Sáningarvaka í Alviðru, laugardaginn 10. maí
Samverustund með Auði I. Ottesen garðyrkjufræðingi verður í Alviðru – fræðslusetri Landverndar – laugardaginn, 10. maí, frá kl. 14-16. Þessi maífræðsla er ætluð þeim sem vilja ná árangri í matjurtarækt og njóta ríkulegrar uppskeru garðvinnunnar.

Auður hefur umsjón með grenndargörðunum í Alviðru og mun kynna ræktunarmöguleika þar. Allir félagar í Landvernd eiga kost á að rækta eigið grænmeti í grenndargarðinum. Auður fræðir um forræktun, hvaða tegundum megi sá beint út í beð og um mismunandi ræktunaraðferðir. Ráðlagt verður með áburðargjöf og lífrænar lausnir gegn vágestum og plöntusjúkdómum. Kynntar verða fjölmargar tegundir krydd- og matjurta.

Þau, sem áhuga hafa á að rækta í grenndargarðinum, geta skráð sig til þátttöku á sáningarvökunni.
Til fjáröflunnar gerð kryddspírala í grenndargarðinum verður selt kaffi og með því. Einnig verða til sölu kryddjurtir og forræktað grænmeti.
Alviðra er náttúruverndar- og fræðslustofnun Landverndar staðsett undir Ingólfsfjalli vestan við Sogið, um 10 km. frá Selfossi við Biskupstungubraut.

Stefnumótunarfundur Landverndar
2025-05-12 20:00 - 21:30
Stefnumótunarfundur Landverndar verður haldinn mánudaginn 12. maí, klukkan 20.00, Guðrúnartúni 1, 105 Reykjavík.
Til umræðu verða stefnudrög stjórnar Landverndar sem lögð verða fyrir aðalfund 23. maí.

Skráning á aðalfund Landverndar 2025
2025-05-23 15:30 - 19:30 | Tjarnarbíó, Tjarnargata 12, Reykjavík, 101
Boðað er til aðalfundar Landverndar föstudaginn 23. maí. Húsið opnar 15:30 og hefst fundurinn á slaginu 16:00.
Sjá allar upplýsingar um fundinn hér.

Skráning á aðalfund

Fundargestir eru beðnir að skrá sig fyrirfram.
Please enable JavaScript in your browser to complete this form.Fullt nafn *Símanúmer *Netfang *Kennitala *Reikningsnúmer *Bæta við upphæð *skrá mig
Skráning á aðalfund Landverndar 2025

Aðalfundur Landverndar 2025
2025-05-23 16:00 - 19:00 | Tjarnarbíó, Tjarnargata 12, Reykjavík, 101
Aðalfundur félagsins verður haldinn 23. maí næstkomandi. Við hvetjum alla félaga til að taka daginn frá.

Stjórn Landverndar óskar eftir framboðum í stjórn en ár hvert er kosið í 5 embætti til tveggja ára. Í ár er kosið er í fjögur stjórnarsæti auk formannsembættis.
Kjörgengir í stjórn eru skráðir félagar og fulltrúar félaga og samtaka í Landvernd sem eru skuldlausir við samtökin. Framboð berist á landvernd@landvernd.is fyrir 9. maí 2025.

Ályktunartillögur og tillögur að lagabreytingum skulu berast á landvernd@landvernd.is fyrir 13. maí. Lög Landverndar má finna hér: https://landvernd.is/log-landverndar/

Dagskrá aðalfundar í Tjarnarbíói 23. maí 2025.

16.00 Setning fundar. Þorgerður María.
16.05 Ávarp umhverfis, orku og auðlindaráðherra. Jóhann Páll Jóhannsson.
16.20 – Aðalfundarstörf.
· Kosning fundarstjóra og fundarritara.
· Kosning í nefndir, kjörnefnd, allsherjarnefnd og laganefnd
· Skýrsla stjórnar,
· Kynning ársreiknings og hann lagður fram til samþykktar.
· Kosning skoðunarmanna reikninga.
16.40 Ný stefna borin upp til samþykktar.
16.55 Lagabreytingar bornar upp til samþykktar og tillaga um árgjald.
17.00 – 17.15 Kaffihlé.
17.15 Niðurstaða úr stjórnarkjöri, Ný stjórn kynnt og stjórnarmenn kvaddir.
17.30 Grænfáninn – menntun til framtíðar.
17.40 Gjörningur í mynd og söng.
17.50 Ályktanir fundarins bornar upp til samþykktar.
18.10 – 18.40 Almennar umræður.
18:40 Viðurkenning Landverndar.
18:50 Fundi slitið, léttar veitingar, snarl og spjall
19.30 Fræðsluganga í kringum Tjörnina, eða á næsta bar, eftir því sem veður og aðstæður leyfa.

Fræðsluganga í Heiðmörk
2025-05-26 18:00 - 20:00
Lagt verður af stað frá Elliðavatnsbænum kl. 18:00, mánudaginn 26. maí.Gangan tekur um tvo tíma og endar á sama stað.
Viðburðurinn er í boði Landverndar, Ferðafélags Íslands og Skógræktarfélags Reykjavíkur.
Gott aðgengi almennings að grænum svæðum hefur ómetanlegt gildi fyrir lýðheilsu og samfélag. Almannarétturinn tryggir fólki náttúruupplifun, en þekking á náttúrunni styður jafnframt við náttúruvernd.
Verðmæti í húfi
Heiðmörk er stærsta og fjölsóttasta útivistarsvæði höfuðborgarsvæðisins. Þar gefst gestum tækifæri til að kynnast fjölbreyttri náttúru – plöntum, dýralífi, vötnum og jarðmyndunum – í skjólgóðu og aðgengilegu umhverfi rétt við borgarmörkin.
Áform eru uppi um að takmarka aðgengi að svæðinu, enda þar vatnsból borgarinnar. Samtökin sem standa að göngunni treysta því að unnt verði að samræma nauðsynlega vernd vatnsbóla og almannarétt um frjálsa för um Heiðmörk – í anda sjálfbærni og lýðræðis. Slíkt hefur tekist annars staðar og getur líka tekist hér.
Gengið verður að þeim svæðum í Heiðmörk sem fyrirhugað er að girða af og loka. Í göngunni verður rætt um þau verðmæti sem í húfi eru.

Fuglalíf við Sogið
2025-06-07 14:00 - 17:00 | Alviðra
Sogið og umhverfi þess er fuglaparadís. Laugardaginn 7. júní kl. 14:00 munu tveir félagar í Fuglavernd leiða fuglaskoðun og jafnvel fuglahlustun við þessa vatnsmestu lindá Íslands.
Ferðin hefst við Alviðrubæinn kl. 14. Mörg bílastæði eru við fjóshlöðuna. Gengið verður að Sogi, hlustað og skimað eftir fuglum. Takið gjarnan með ykkur sjónauka, og gleymið ekki börn eru hjartanlega velkomin. Mælt er með hlýjum hlífðarfatnaði því oft er staldrað við, hlustað og jafnvel horft lengi.
Fuglaskoðunin varir í um 2 klukkutíma. Síðan verður fuglaspjall í Alviðru. Landverndarkakó og kleinur verða í boði. Þá verður hægt að skoða og ræða þá uppstoppuðu fugla sem eru geymdir í bænum. Allir velkomnir.
14:00 Fuglaskoðun hefst.
16: 00 Kakó, kleinur og spjall.
Alviðra er staðsett við Biskupstungubraut undir Ingólfsfjalli á mótsvið Þrastarlund, um 10 km frá Selfossi.
Sumarkveðja, Landvernd og Fuglavernd

Lífið í og við Sogið
2025-06-14 14:00 - 16:00 | Alviðra
Laugardaginn 14. júní 2025 kl. 14 – 16 munu náttúrufræðingarnir Einar Þorleifsson, Rannveig Thoroddsen og Skúli Skúlason, leiða létta fræðslugöngu um Þrastaskóg og Sogið. Litið verður eftir foldarskarti í skógarbotni og lagt við hlustir eftir fuglasöng á grein eða kvaki á Soginu, um leið og fræðst verður um lífríki Sogsins, tengslum þess við Þingvallavatn, með áherslu á fiska, og dregin fram sérstaða þess og verðmæti og sett í alþjóðlegt samhengi.
Dagskráin hefst á hlaði Alviðru, sem er fræðslusetur Landverndar. Síðan verður haldið að Þrastalundi og gengið um skóginn og meðfram Soginu. Fræðslugangan er ætluð fólki á öllum aldri og börnin eru svo sannarlega velkomin. Takið með viðeigandi hlífðarfatnað og kíkir gæti komið að notum. Við lok göngu verða þjóðlegar veitingar í boði í Alviðrubænum.
Sogið, Alviðrujörðin og Þrastaskógur er ævintýraheimur. Verið velkomin.
Alviðrunefnd Landverndar

Árleg lúpínuhringferð um Reykjanesfólkvang
2025-06-15 09:00 - 15:00
Sjálfboðaliðasamtök um náttúruvernd (Sjá) eru deild í Landvernd með það helsta markmið að gefa fólki tækifæri til að vinna að náttúruvernd.
Þetta er góður félagsskapur sem nýtir krafta sína í skemmtilegum verkefnum í þágu náttúruverndar.
Í áratug höfum við vaktað nokkra staði í Reykjanesfólkvangi, takmarkað útbreiðslu lúpínu til svæða sem eru að mestu lúpínulaus. Það gerum við árlega með því að hemja þar útbreiðslu lúpínu og höfum einnig stöðvað jarðvegseyðingu með grasfræi og áburði

Umsjón: Þorvaldur Örn (s.895 6841) og Örn Þorvaldsson.

Um er að ræða göngu á fallegri leið með leiðsögn og skemmtilegri lúpínuvinnu.

Mæting við N1 í Hafnarfirði kl. 9 eða í Seltún í Krýsuvík kl. 10.

Öll hjartanlega velkomin! Bara mæta á staðinn. Fullkomið verk fyrir vinnufúsar hendur og hugarfar náttúruverndar

Sköflungsganga Landverndar - Heiðar í háska - Mosfellsheiði
2025-06-19 18:00 - 20:00
Fimmtudaginn 19. júní klukkan 18:00 🥾

Leiðarlýsing á upphafsreit gönguleiðar: Beygt er út af Suðurlandsvegi og Nesjavallavegur ekinn meðfram rörinu. Þrátt fyrir að við gerum ráð fyrir að flestir vilji fara á eigin bílum, væri gott að sameinast í bíla hjá Össuri á Grjóthálsi en þaðan verður farið í síðasta lagi kl.17:15.

Staðsetning: Mæting og upphaf göngu er kl 18:00 á bílastæði sem er merkt inn á eftirfarandi hlekk
svo rata megi auðveldlega: https://maps.app.goo.gl/iNgXsaXXVV6nV6Ls9

Lýsing gönguferðar: Lengd gönguleiðar er ca. 5 km fram og til baka. Gert er ráð fyrir að gangan taki allt að þrjár klukkustundir með nestisstund. Mikilvægt er til öryggis að taka með skjólgóðan fatnað og góða skó en annars er leiðin greiðfær og við flestra hæfi og auðvitað gerum við ráð fyrir góðu gönguveðri og stórkostlegu útsýni. ☺
Af Sköflungi er góð sýn yfir Mosfellsheiði, einnig til Þingvalla og síðast en ekki síst yfir áhrifasvæði fyrirhugaðra framkvæmda við vindorkuver.

Þetta er þriðja gangan undir merkjunum “Heiðar í háska” og voru hinar göngurnar fjölmennar og mæltust sérstaklega vel fyrir. Allir áhugasamir eru hjartanlega velkomnir og athugið að gangan er ekki aðeins fyrir félaga í Landvernd. Við hvetjum hins vegar auðvitað þátttakendur til að ganga til liðs við Landvernd auk þess að taka þátt í samstöðugöngu gegn þeim áformum sem uppi eru.

Áform eru uppi um þrjú vindorkuver á milli Lyklafells og Sköflungs á Mosfellsheiði.
Hæð vindorku mannvirkja á svæðinu eru áætluð frá 180 – 210 metra á hæð. Vindorkuverum á Mosfellsheiði er ætlað að rísa í flasið á útivistarlandi og náttúruparadís höfuðborgarbúa.
Mikil andstaða er við þessi áform enda hefðu fyrirhuguð iðnaðarver áhrif á náttúru, lífríki og upplifun og útivist á gríðarlega stóru svæði. Auk beinna samfélagslegra áhrifa hafa atvinnuflugmenn og áhugafólk um flug lýst yfir sérstökum áhyggjum af staðsetningu vindorkuvera á þessu svæði.
Stöndum saman og sýnum samhug í verki til varnar einstöku útivistarsvæði og heiðarlandi við rætur Hengils í bakgarði stór höfuðborgarsvæðisins og Þingvallasveitar.

Verið velkomin í meðmælagöngu með heiðarlandi í hættu.
Leiðsögumenn: Páll Ásgeir Ásgeirsson, Rósa Sigrún Jónsdóttir,
Andrés Skúlason og Kristín Helga Gunnarsdóttir.

Vinsamlega athugið að skráning í ferðina er æskileg og hægt að gera það á facebook viðburðinum hér: https://fb.me/e/4KlX8DBub

Nánari upplýsingar veita:
Kristín Helga Gunnarsdóttir, stjórnarfulltrúi í Landvernd – 896 9771.
Andrés Skúlason verkefnastjóri Landvernd – 8995899.

Upp á Ingólfsfjall
2025-06-28 13:00 - 15:00 | Alviðra
Ganga upp á Ingólfsfjall og notalegheit með kakó og kleinum.
Síðbúin Jónsmessuganga að Inghól og norður eftir fjallinu, niður að Torfastöðum og til suðurs meðfram fjallshlíðinni að Alviðrubænum.
Ingólfsfjall
er 551 m hátt virðulegt móbergsfjall í Ölfusi. Fjallið er bratt á þrjá vegu, í vestur, austur og suður en aflíðandi til norðurs að bænum Litla-Hálsi og að Torfastöðu, sem er nokkuð brattari niðurleið. Fjallið er „bæjarfjall“ Selfyssinga og þangað sækja þeir neysluvatn sitt.
Ingólfsfjall er nefnt eftir Ingólfi Arnarsyni sem talinn er hafa verið fyrstur til að nema varanlega land á Íslandi. Hafði hann i vetursetu undir Ingólfsfjalli á leið til Reykjavíkur, að því er segir í Landnámu, og flutti frá Reykjavík gamall maður aftur að fjallinu og lauk þar ævidögum sínum
Gengið verður frá bænum Alviðru
Hér má finna saðsetningu Alviðru á korti
eftir merktri gönguleið um gönguskarð ofan við bæinn og upp að Inghól, þar sem Ingólfur landsnámsmaður var heygður. Þaðan er afar víðsýnt á góðum degi. Gangan upp er brött og nokkuð erfið en gönguleiðin á fjallinu er auðveld. Frá Inghól verður gengið norður eftir Ingólfsfjalli og komið niður á móts við Torfastaði. Það er nokkuð brött leið og því gott að hafa göngustaf með til að styðjast við. Þegar niður er komið er gengið til suðurs meðfram fjallinu að Alviðrubænum. Ætla má að gangan taki 4 til 6 klukkustundir.
Munið göngustaf, haldgóða skó, hlífðarföt og nestisbita. Leiðsögumaður er Tryggvi Felixson fv. formaður Landverndar sem oft hefur gengið á fjallið.
Boðið verður upp á kakó og kleinur í bænum að aflokinni göngu.
Þeim sem ekki treysta sér á fjallið er bent á ákaflega áhugaverða, fallega, vel merkta og auðfarna gönguleið um Öndverðarnes II meðfram Soginu og Hvítá. Leiðbeiningar um þessa gönguleið verða veittar í Alviðru áður en gangan á fjallið hefst.
Alviðra er friðland og fræðslumiðstöð Landverndar. Öndverðarnes II er eign Árnesinga og er einnig friðland með merktum gönguleiðum og opið almenningi.
Í sumar stendur Alviðra fræðslusetur Landverndar fyrir öðrum skemmtilegum og fræðandi viðburðum. Dagskrá sumarsins er hér á síðu Landverndar
viðburð má finna hér á facebooksíðu Alviðru

Fuglafjör í Vatnsmýrinni
2025-07-02 18:30 | Vatnsmyrin, Sæmundargata, Reykjavík
Landvernd ætlar að halda skemmtilegt fuglafjör í Vatnsmýrinni fyrir unga sem aldna þar sem við kynnumst náttúruperlunni í nálægð

Miðvikudaginn 2. júlí ætlum við að halda stórskemmtilegan viðburð fyrir öll sem eru áhugasöm um Fugla.

Þetta er einstaklega aðgengilegur viðburður fyrir unga sem aldna á höfuðborgarsvæðinu því við ætlum okkur að hittast í Vatsmýrinni.Þar má rölta um og draga andann í miðborgar náttúruperlu.Fuglafylgirinn Hlynur Steinsson er þekktur fyrir að fræða fólk á skemmtilegan hátt um fiðraðar verur. Fyrst fáum við að sjá fjaðrir og fleira úr mikilli nálægð en færum okkur svo út með sjónaukana.Hver veit hvort við förum í einhverja leiki
Verið öll velkomin í fuglafjör í Vatnsmýrinni
Með kíki eða án, stór eða smá, fuglaelskendur eða fólk sem nýtur náttúrunnar.
Þó tæknilega séð gæti þetta verið á kvöldmatartíma þá er vissulega hægt að borða fyrir eða eftir eða bara koma með nesti og nasla með fuglunum.
Þetta verður fljúgandi frjálst flæði.

Endilega skoðið facebook viðburðinn og setjið Going
Hlökkum til að sjá ykkur

Anda og þakka fyrir náttúru íslands
2025-07-17 08:00 - 17:00
Athugið þetta er ekki viðburður heldur ósk um sameiginlega samfélagshugsun.

í Dag skulum við anda og þakka fyrir fallegu náttúru okkar.

Hvar sem við erum stödd á Íslandi. Finnum grasið undir tánum og vindinn í eyrunum. Ef við erum heppin þá finnum við kannski fyrir sólargeislunum leika við andlitið

Verndum náttúruna okkar

Veiðar hjá Alviðru
2025-08-17 14:00 - 17:00 | Alviðra
Veiðar hjá Alviðru. Hefur þú áhuga á veiðum? Hefur þú prófað það áður eða ert ennþá að dýfa tánum í þetta friðsæla en fjöruga sport?
Nú gefst tækifæri til að veiða í Soginu fyrir landi Alviðru, sem er rómað fyrir náttúrufegurð og stórfiska. Alviðrunefnd og veiðifélagið Starir bjóða fólki með veiðiáhuga að fræðast og veiða í Soginu. Allir eru velkomnir. Veitt er á flugu.
Veiðidagur Alviðru verður sunnudagin, 17. ágúst, 2025.

Mæting við Alviðrubæ kl. 14:00 á sunnudaginn
Sagt verður frá veiðum í Soginu. Skipt verður í hópa og vísað til veiðistaða. Leiðsögumaður frá Störum ráðleggur veiðimönnum.

Dagskrá lýkur um kl. 17:00. Kakó, kaffi og kleinur verða í boði í Alviðru.

Gerið svo vel að tilkynna nöfn veiðimanna í tölvupósti: s@sigurdurarni.is
Þau sem fyrst skrá þátttöku ganga fyrir ef mikill fjöldi vill veiða.
Hlökkum til að sjá ykkur!

Loftlagsfestival 2025
2025-08-23 16:00 - 18:00 | Hjartatorg, Smiðjustígur 4, Reykjavík, 101, Iceland
Loftslagsfestival 2025 verður á menningarnótt 23. ágúst!
Viðburðurinn verður haldinn á Hjartatorgi í miðbænum klukkan 16:00-18:00
Öll eru velkomin en það má búast við ræðum, leik, lifandi fjöri, lifandi tónlist og fleira!

Climate Festival 2025 will be held on Culture Night on August 23rd!
Everyone is welcome to attend and you can expect speeches, live music and more!

Sjá meira á Facebook viðburðinum

Jarðfræðiganga með Formanni Landverndar
2025-08-24 14:00 - 16:00 | Alviðra
Sunnudaginn 24. ágúst verður Jarðfræði- fræðslu ganga með Formanni Landverndar frá Alviðru um Ingólfsfjall og umhverfi.
Fræðslugangan hefst kl. 14:00 og stendur yfir í einn og hálfan tíma. Gengið verður upp í hlíðar Ingólfsfjalls og leitað ummerkja jökla og brims. Fólki er frjálst að ganga á topp Ingólfsfjalls að fræðslugöngu lokinni eða fylgja leiðsögumanni til baka að Alviðru. Boðið verður upp á kaffi og spjall í húsnæði Alviðru að göngu lokinni. Gott er að taka með sér lúpu eða stækkunargler, áttavita, steinabók og vatn að drekka. Gangan hentar vel fyrir börn sem fullorðna.
Þorgerður María Þorbjarnardóttir, jarðfræðingur og formaður Landverndar leiðir gönguna.
Upphafsstaður er bæjarhlaðið að Alviðru.

Heiðar í Háska - Skoðum stærðarinnar mælingamastur.
2025-09-11 17:00 - 19:00
Nú á fimmtudaginn er haldið aftur um Heiðar í Háska og í þetta sinn skoðum við stærðarinnar mælingamastur.
Mæting kl 17:00 á áningarstað við Nesjavallaveg en þar er mjög rúmgott stæði fyrir bíla. (smellið á slóðina eða notið hnitin 64.116705, -21.479747 )
Lýsing
Um er að ræða c.a. 2,5 km mjög létta göngu sem mun taka um 2 klst.fram og til baka með stoppum og leiðsögn. Markmiðið er að skoða 120 m hátt mælingamastur sem reist hefur verið fyrir áformað vindorkuver á svæðinu. Horft verður til þeirra áhrifa sem sjálft mastrið hefur og svo máta það við 210 metra hátt vindorkuver sem er áformað er þarna á svæðinu. Landið þarna á Mosfellsheiði er skilgreint sem þjóðlenda.
Á þennan viðburð í bakgarði höfuðborgarinnar geta allir mætt og líka þeir sem ekki eiga kost á að ganga. Þetta verður fróðleg kynning á málefninu en um leið gott tækifæri til að sýna samstöðu gegn því að landið leggist undir stóriðju vindorkurisanna. Áhrifin verða einnig tíunduð á áningarstað þar sem ásýnd og áhrif eru einnig umtalsverð frá mælimastri.

öll velkomin
Leiðsögn Kristín Helga Gunnarsdóttir og Andrés Skúlason Landvernd.

Uppskeruhátíð Alviðru
2025-09-14 14:00 - 16:00 | Alviðra
Viljið þið gæða ykkur á gjöfum móður náttúru? Komdu að fagna degi íslenskrar náttúru í gullfallegri náttúruperlu við land Alviðru með góðan mat og notalegan félagsskap.
Í tengslum við dag íslenskrar náttúru verður boðið til veislu og uppskerudags í Alviðru sunnudaginn, 14. september, kl. 14-17. Veisluborð verða dúkuð og boðið verður upp á grænmetissmakk úr grenndargarðinum, kaffi og kakó. Gestir bera með sér veitingar að borðinu og njóta veislunnar saman undir stjórn Auðar I. Ottesen og Sigurðar Árna Þórðarsonar. Hið árlega Alviðruhlaup verður einnig á þessum uppskerudegi.
Auður og Sigurður Árni taka vel á móti gestum sem hvattir eru til að leggja lítilræði til Pálínuboðsins og njóta þess að gleðjast saman í Alviðru.

Verið velkomin!
(…með góða skapið, snarl og/eða hlaupaskóna)

Alviðruhlaupið
2025-09-14 14:00 - 17:00 | Alviðra
Ert þú hlaupagarpur? Hefur þú gaman að náttúrunni? Hefur þig alltaf langað til þess að kanna Sogið og gætir hugsað þér að komast sem lengst á sem stystum tíma?

Sunnudaginn 14. september kl. 14:00 verður hið árlega Alviðruhlaup í tilefni af Degi íslenskrar náttúru.

Hlaupið verður frá bæjarhlaðinu í Alviðru, á göngustíg á brúnni yfir Sogið og um stíga á birkivöxnu Öndverðarnesi með útsýni yfir Sogið og Hvítá. Vegalengdin er um 8 km.

Eftir hlaupið verður boðið upp á hressingu í Alviðru.

Áhugasamir eru beðnir um að senda skilaboð á stjórnanda hlaupsins á netfangið: agusta.jonsdottir@gmail.com

Dagsferð að Dynk - Þjórsárferð Landverndar
2025-09-20 10:00 - 20:00 | Arnes, Árnes, Iceland
Laugardaginn 20.september 2025 10:00 🥾 🥾
Landvernd fer að Dynk í Þjórsá
Fossinn Dynkur í Þjórsá, er tilkomumesti stórfoss Þjórsár sem skaðast og skerðist ef áform um Kjalölduveitu verða að veruleika.
Landvernd býður til göngu að Dynk og ef veður leyfir kíkjum við á fleiri fossa sem óhætt er að fullyrða að komi á óvart fyrir fegurð.
Lagt verður af stað með rútu úr Árnesi klukkan 10.00 laugardaginn 20. september.
Gangan sjálf tekur frá 3 – 5 klukkustundir eftir því hvað við skoðum marga fossa.
Akstur úr Árnesi að Kóngsási þar sem gangan hefst tekur 3 klukkustundir.
Ferðin kostar 15.000 yfir félagsmeðlimi Landverndar og 20.000 fyrir óskráða.
NAUÐSYNLEGT ER AÐ KLÆÐA SIG VEL. VINDÞÉTT, HLÝ FÖT, VAÐSKÓ og NESTI.

Leiðsögumenn eru af ekki af verri endanum
* Björg Eva Erlendsdóttir
* Sigþrúður Jónsdóttir
Athugið að skráning í ferðina er nauðsynleg.
Please enable JavaScript in your browser to complete this form.Fullt nafn *Símanúmer *Netfang *Ert þú félagi í Landvernd? *JáNei en ég bæti úr því:)Þessi ganga er ein af afar skemmtilegu viðburðum sem landvernd býður sínum félögum uppá KomutímiÉg mæti á föstudeginum og gisti í svefnpokaplássi með hópnumÉg mæti á staðinn að morgni laugardagsSkrá mig í göngu

🌍 LOFTSLAGSKVÍÐI – SAMTAL SEM SKIPTIR MÁLI 🌱
2025-09-29 17:00 - 18:30
Viðburður í tilefni Guls september.

Finnið þið fyrir vanmáttarkennd eða kvíða þegar þið hugsið um loftslagsmálin? Þið eruð ekki ein.
Við lifum sannarlega á óvissutímum en með opinni umræðu og aukinni meðvitund getum við skapað rými fyrir von, aðgerðir og innri styrk. Mánudaginn 29. september bjóðum við ykkur á viðburð þar sem við getum deilt hugsunum og hugmyndum, hlýðum á erindi og lítum inn á við. Opið öllum
Þessi viðburður snýst bæði um vanmátt og von. Saman höfum við áhrif.

Ragnhildur Katla BSc í sálfræði og upplýsingafulltrúi Landverndar leiðir umræður og æfingar. En sérstakur gestur er Sverrir Norland, rithöfundur, útgefandi, hugmyndasmiður og fjölmiðlamaður. Hann hefur á síðustu árum flutt mörg hundruð fyrirlestra í skólum, fyrirtækjum og stofnunum, bæði út frá bókum sínum og eins um önnur efni spanna allt frá karlmennsku í samtímanum, loftslagsbreytingum, tækni, sköpunargáfu, hatursorðræðu og gervigreind

📅 [29.september 🕒 [17:00] 📍 [Loft hostel]
á viðburðinum verður samtal, æfingar og erindi.
Erindi þetta er byggt á samnefndri bók Sverris sem kom út árið 2021
Stríð og kliður: Hvað verður um ímyndunaraflið?

Þurfum við að endurhugsa samfélög okkar frá grunni? Eru það hinir gæfustu sem lifa af? Er heimurinn virkilega að farast? Búum við í tækniræði? Hvað verður um óhemjurnar?

Sverrir hefur gefið út tólf bækur, þ.m. talið lofuð verk á borð við Klettinn (2023) og Stríð og klið (2021). Þá hefur Sverrir gefið út tónlist við eigin texta, nú síðast breiðskífurnar Hinir gæfustu lifa af (2025) og Mér líður best illa (2024). Sverrir er með mastersgráðu í skapandi skrifum frá Middlesex University í London og BA-gráðu í lögfræði frá Háskóla Íslands.

Heiðar í Háska- Garpsdalur
2025-10-03 16:00 - 2025-10-04 16:00 | Garpsdalur
Heiðar í Háska- Garpsdalur 3.-4. Október
Nú leggjum við af stað í enn eina göngu um heiðar í háska. Núna verður hellings krem á kökunni þar sem við bjóðum áhugasömum gestum að gera þetta að tveggja daga fjöri. Í þetta sinn liggur leið okkar að Garpsdal þar sem gríðarlegar virkjanaframkvæmdir eru á teikniborðinu.
Valkvætt er að koma snemma á Laugardeginum beint í Þurranes og hitta hópinn en fyrir þau sem vilja byrja ævintýrið á föstudeginum þá höfum við dagskrána hér.
FÖSTUDAGUR 3. OKTÓBER:
kl 16:00 safnast saman á bílaplaninu við Össur og raðað í bíla.
Ekið í Þurranes, 2 klst akstur. Gisting í gamla húsinu og eldunaraðstaða.
Verð fyrir gistingu: 6000 á manninn.(svefnpokapláss)
LAUGARDAGUR 4. OKTÓBER:
Kl 10:00 að upphafsstað að loknum morgunverði.
Nú horfum við til Garpsdals. Breytingar geta orðið á áður auglýstri gönguleið í samráði við landeigendur.
Miðað er við 2-3 klst á göngu og nestistund.
————
Please enable JavaScript in your browser to complete this form.Fullt nafn *Símanúmer *Netfang *Ert þú félagi í Landvernd? *JáNei en ég bæti úr því:)Þessi ganga er ein af afar skemmtilegu viðburðum sem landvernd býður sínum félögum uppá KomutímiÉg mæti á föstudeginum og gisti í svefnpokaplássi með hópnumÉg mæti á staðinn að morgni laugardagsSkrá mig í göngu
Ekið sem leið liggur í höfuðstaðinn að göngu lokinni.
Munið nesti fyrir kvöldverð, morgunverð og göngu.

Skipulagsdagur framtíðar Alviðru
2025-10-04 12:00 - 16:00 | Alviðra
Vinir Alviðru, stjórn og starfsmenn Landverndar – og aðrir velunnarrar.
Stjórn Alviðru boðar til fundar að Alviðru laugardaginn 4. október til að fá fram sjónarmið og hugmyndir um hvert á að stefna.
Góðan dag
Við opnum húsið með því að bjóða upp á hádegissúpu kl. 12:00.
Í kjölfarið verður fundur með eftirfarandi dagskrá:
13:00 Staðan, valkostir og möguleikar (Tryggvi Felixson og Auður I Ottesen)
13:30 Hópavinna – þrír hópar:

Þróun útisvæða
Þróun aðstöðu og húsakosts
Fræðsla- og upplifun – nýting

14:30 Niðurstaða hópavinnu og samræður
16:00 Lok fundar, kaffi og boðið í gönguferð

Vinsamlegast tilkynnið þátttöku í netfangið tryggvifel@gmail.com

Rammaáætlun í ljósi reynslunnar
2025-10-18 13:00 - 16:00 | Haskoli íslands, Sæmundargata, Reykjavík, Iceland
Endilega fylgist með streyminu hér.

Nú hafa hagsmunasamtök, náttúruverndarsinnar, rannsakendur og fagaðilar rammaáætlunar lýst yfir áhyggjum tengdum því að ítrekað hefur verið farið gegn ráðleggingum Rammaáætlunar. Þá skjóta upp kollinum spurningar á við: Er rammaáætlun að þjóna tilgangi sínum? Eru niðurstöðurnar svona auðhunsaðar? Hvað þarf að bæta?
Í náttúru Íslands er margs konar auð að finna. Ásókn í þessar auðlindir af hálfu ýmissa hópa er mikil og vaxandi. Oft skarast hagsmunir þessara hópa og hefur það leitt til ágreinings um nýtingu landsins. Rammaáætlun er verkfæri til að greiða úr þessum ágreiningi, og jafnframt samheiti yfir ákveðin lög, ferli og aðferðafræði sem hafa þróast samstíga gegnum tíðina til þess að leysa þetta verkefni á sem farsælastan hátt.
Fyrir 3 árum skoraði Landvernd á alþingismenn til þess að bregðast við göllum á rammaáætlun. Þar var sagt að rammaáætlun þjóni ekki tilgangi sínum ef framkvæmdaraðilar komast upp með að sneiða framhjá henni.
Laugardaginn 18. október, klukkan 13:00, stendur Landvernd fyrir viðburðinum “Rammaáætlun í ljósi reynslunnar” ásamt fleiri náttúruverndarasamtökum. Fundurinn verður haldinn í Veröld húsi Vigdísar á Háskólasvæðinu. Þar verða fræðsluerindi, pallborð og mikilvæg málefni á dagskrá.
Gestir eru beðnir um að skrá sig hér: Please enable JavaScript in your browser to complete this form.Nafntekur þú vin með?TölvupóstfangSubmit
Hér eru drög að dagskrá fundarins
Staður: Veröld Vigdísar og streymi
Stund: Laugardagur 18. Október frá klukkan 13.00 – 16.00.
13.00 – 13.05 SETNING
KYNNING. formenn verkefnisstjórna rammaáætlunar
13.05 – 13.15. Almennt um aðferðafræði rammaáætlunar.
Erindi um Faghóp 1 : 13.15 – 13.20
Erindi um Þjórsárver: 13.20 – 13.35
Erindi um Hamarsvirkjun: 13.35 – 13.50
Erindi um Héraðsvötn: 13.50 – 14.05
Erindi um Garpsdal: 14.05 – 14.20.
Kaffi: 14.20 – 14.40
PALLBORÐ : 14.40 – 15.25
UMRÆÐUR. 15.25 – 15.45.
ÁLYKTUN FUNDAR borin upp til samþykktar og fundi slitið.

Einnig viljum við benda á að myndin Bóndinn og verksmiðjan verður sýnd í Bíó Paradís klukkan 17:00 að fundi loknum og hvetjum við áhugsöm að kíkja á hana.

Sýning Bóndinn og verksmiðjan
2025-10-18 17:00 - 19:00 | Bio paradís
Bóndinn og verksmiðjan. Sýnd í Bíó Paradís klukkan 17, 18. október, 2025
Bóndinn og verksmiðjan er átakanleg saga af baráttu einstaklings gegn stórfyrirtæki og afskiptaleysi yfirvalda. Með áhorfendaverðlaununum á Skjaldborg fær sagan þann hljómgrunn sem hún á skilið – sem persónuleg frásögn, umhverfisádeila og áminningu um ábyrgð stjórnvalda að þeim beri að tryggja að stóriðjan valdi ekki skaða í nær og fjærumhverfi sínu.
Myndin verður sýnd í samstarfi við Landvernd og önnur náttúrverndarsamtök.

Fjölskylduganga í Elliðaárdalnum
2025-11-01
Aflýst vegna Veðurs

Hvatningarátak Landverndar og Grænfánans Nægjusamur nóvember vekur athygli á jákvæðum áhrifum nægjusemi á náttúru, samfélag og eigið líf. Nægjusamur einstaklingur finnur að styrkur og hamingja kemur innan frá en ekki frá hlutum. Nægjusemi er eftirsóknarverð og stuðlar að frelsi, meiri tíma og orku, þakklæti, hamingju og tilfinningu um að eiga nóg.
Í tilefni af Nægjusömum nóvember bjóða Landvernd og Grænfáninn í skemmtilega samverustund, Laugardaginn 1. nóvember í Elliðaárdal.
Verjum tíma saman í náttúrunni, förum í leiki leysum verkefni og njótum samverunnar
Mæting er við Toppstöðina í Elliðaárdal kl. 14:00.
